**ТехническА спецификациЯ**

**към обществена поръчка с предмет**

 ***„Доставка на един брой нов лек автомобил за нуждите на Департамент за информация и усъвършенстване на учителите (ДИУУ) към СУ „Св. Климент Охридски“***

1. Място за изпълнение на поръчката: Департамент за информация и усъвършенстване на учителите (ДИУУ) към СУ „Св. Климент Охридски“ - гр. София, бул. Цар Борис III № 224

2. Лекият автомобил трябва да бъде нов и неупотребяван.

3. Изисквания за гаранции:

3.1. Участникът трябва да осигурява гаранционен срок, през който да извършва пълно гаранционно /сервизно/ обслужване и отстраняване на недостатъци за своя сметка на автомобила за срок не по-малко от 36/тридесет и шест/ месеца или 150 000км. пробег. Участник, предложил по-кратък гаранционен срок от минимално определения се отстранява от процедурата.

3.2. Пълна гаранция за всички производствени и фабрични дефекти, без ограничение на изминатия пробег, минимум 36 (тридесет и шест) месеца.

3.3. Гаранция на боядисаните елементи от купето и повърхностна корозия, без ограничение на изминатия пробег, минимум 36 (тридесет и шест) месеца.

3.4. Гаранция срещу перфорация от корозия, дължаща се на дефект в материала или изработката, без ограничение на изминатия пробег, минимум 96 (деветдесет и шест) месеца.

3.5. Едногодишни застраховки „Гражданска отговорност”, „Каско на МПС” за доставеното МПС.

3.6. Регистрация на доставените МПС, съгласно изискванията на Закона за движение по пътищата и Наредба № I-45 от 24 март 2000 г. за регистриране, отчет, пускане в движение и спиране от движение на моторни превозни средства и ремаркета, теглени от тях.

4. Срокът за доставка на автомобила е съгласно предложението на избрания за изпълнител участник, който не може да бъде по-дълъг от 4 /четири/ месеца, считано от датата на регистрация на договора в деловодната система на Възложителя. Участник, предложил по-дълъг срок на доставка от максимално определения се отстранява от процедурата.

5. Техническо обслужване и ремонт - Доставчикът да има изградена сервизна мрежа (собствена или наета) в страната, за обслужване и ремонт на лекия автомобил.

6. Изисквания за сертификация - При провеждане на процедурите за възлагане избраните изпълнители са длъжни да представят валиден ЕО сертификат за съответствие, издаден от производителя или неговия упълномощен представител, установен в Общността, съгласно Наредба № 60 от 2009 г. за одобряване типа на нови моторни превозни средства и техните ремаркета (ДВ, бр. 40 от 2009 г.).

7. Автомобилът да се съпровожда с инструкция или ръководство за експлоатация на български език.

8. Продуктът да се съпровожда от документи, удостоверяващи неговото качество и произход.

***ПАРАМЕТРИ НА МПС:***

|  |
| --- |
| **I. МИНИМАЛНИ ТЕХНИЧЕСКИ И КОНСТРУКТИВНИ ИЗИСКВАНИЯ** |
| **Тип купе** | Хечбек |
| **Брой места** | 5, включително това на водача на МПС |
| **Брой врати** | 4 |
| **Задвижване, колесна формула** | Предно предаване |
| **Двигател** | Бензинов или дизелов |
| **Димност и токсичност на отработените газове на дизеловия двигател**  | Да съответстват на норми, не по-ниски от стандарт EURO-6 или действаща към момента европейска норма за отработените газове |
| **Максимален комбиниран разход на гориво** | * не повече от 6,5 л на 100 км за бензинов двигател
* не повече от 4,5 л на 100 км за дизелов двигател
 |
| **Работен обем на двигателя** | * не по-малък от 1500 cm3 за бензинов,
* не по-малък от 1598 cm3 за дизелов
 |
| **Максимална мощност** | не по-малка от 85 kW (115 к.с.) |
| **Предавателна кутия** | Автоматик |
| **Имобилайзер** | Да |
| **Климатик/климатроник** | Да |
| **Стерео аудио система с радио** | Да |
| **Да има пълноразмерно резервно колело** | Да |
| **Комплект – аптечка, светлоотразителна жилетка, триъгълник и пожарогасител** | Да |
| **Авариен комплект** | Да включва поне: Крик, ключ за болтовете на джантите и 2 (два) бр. вериги за сняг – метални, съобразени с размера на гумите |
| **II. СИСТЕМИ И ОБОРУДВАНЕ ЗА СИГУРНОСТ, СВЪРЗАНИ С ЕКСПЛОАТАЦИЯТА** |
| **Спирачна система** | Със сервоусилвател, снабдена с антиблокираща система |
| **Електронно разпределение на спирачното усилие** | Да |
| **Регулируем ляво разположен волан със сервоусилвател** | Да |
| **Електронна система за динамичен контрол на траекторията (стабилността)** | Да |
| **Въздушни възглавници** | * за водача и пътника до него
* странични въздушни възглавници за предните две места
 |
| **Предпазни колани** | За водача и всички пътници |
| **Допълнителни фарове за мъгла** | Предни фарове за мъгла, заден фар за мъгла или усилена задна светлина за мъгла. |
| **Трета стоп светлина** | Да |
| **Странични огледала за обратно виждане** | Електрически регулируеми и отопляеми |
| **Централно заключване на вратите** | Да |

Забележка: За артикулите с посочени конкретни сертификати, стандарти, марки, модели или други подобни в техническата спецификация, следва навсякъде да се чете с „или еквивалент“.